Weerlig slaan tiener doodArgieffoto ŉ 17-jarige seun is dood en ŉ 16-jarige meisie ernstig beseer nadat hulle Maandag deur weerlig in die Oos-Kaap getref is. Lt.kol. Mzukisi Fatyela, ŉ polisiewoordvoerder, sê die voorval het in Msintsane naby Mthatha plaasgevind. “Die kinders was besig om na hul huis toe te stap toe ŉ erge donderstorm oor hulle toegesak het. ŉ Weerligstraal het hulle getref. Die seun is op slag dood en die meisie is in ŉ kritieke toestand na die hospitaal geneem. Sy het erge brandwonde opgedoen,” het Fatyela gesê.